Tillögur um losun fjármagnshafta verða kynntar fyrir efnahags - og viðskiptanefnd á mánudaginn , 8. desember . Tillögurnar , sem hafa verið í mótun í fjármála - og efnahagsráðuneytinu , liggja nú fullmótaðar fyrir . Þetta kemur fram í nýrri frétt Bloomberg –fréttaveitunar . Bjarni Benediktsson , fjármála - og efnahagsráðherra , vildi ekki tjá sig um málið þegar Bloomberg leitaði eftir viðbrögðum við fréttinni . Kjarninn greindi frá því um miðjan nóvember að til stæði að kynna áætlunina síðla í nóvember eða snemma í desember . Fyrr í dag var tilkynnt um að Seðlabanki Íslands hefði veitt slitabúi gamla Landsbankans ( LBI hf. ) undanþágu frá fjármagnshöftum til að greiða forgangskröfum sínum í kjölfar samkomulags sem slitabúið gerði við nýja Landsbankann um breytta skilmála skuldabréfa þeirra á milli . Slitabúið fær því að greiða um 400 milljarða króna af forgangskröfum til kröfuhafa gegn því að lengja í skuldabréfum sem nýi Landsbankinn skuldar því . Umfang þeirra er um 228 milljarðar króna . Lokagreiðsla verður nú árið 2026 í stað ársins 2018 . Auglýsing Mögulegur útgönguskattur Áætlunin sem Bloomberg segir að verði kynnt á mánudag mun að stóru leyti snúast um hvernig farið verður með slitabú Glitnis og Kaupþings , auk nokkurra smærri fallina fjármálafyrirtækja . Í fjölmiðlum hefur verið fjallað um að líklega verði um að ræða svokallaðan flatan útgönguskatt á eignir . Ef kröfuhafar vilji út þurfi þeir að greiða flatan skatt af öllu fjármagni sem þeir fái að fara með út úr íslensku efnahagskerfi . Samhliða verði kynntar hugmyndir um hvernig leyst verði úr eignarhaldi Íslandsbanka og Arion banka , sem í dag eru báðir í eigu erlendra kröfuhafa . Morgunblaðið greindi meðal annars frá því að skatturinn gæti verið allt að 35 prósent . Gangi kröfuhafarnir ekki að þessu muni stjórnvöld vera tilbúin að halda þeim áfram í höftum á meðan að öllum öðrum : t.d. íslenskum lífeyrissjóðum , heimilum , fyrirtækjum , verði hleypt út . Á mánudag mun koma í ljós hvort þessi leið verði farin . Hundruð milljarða í ríkissjóð Ljóst er að eftir miklu er að slægjast . ALMC , áður þrotabú Straums Burðaráss fjárfestingabanka , á eignir upp á 97 milljarða króna . Eignir SPB hf. , sem áður hét Sparisjóðabankinn / Icebank , eru 106 milljarðar króna . Svo fátt eitt sé nefnt . Þá selja þeir krónur sínar fyrir gjaldeyri þeirra sem vilja koma inn í íslenskt efnahagslif með afslætti . Ef útgönguskatturinn yrði til dæmis tíu prósent er ljóst að mörg hundruð milljarðar króna myndu skila sér í ríkissjóð . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .